OSNOVNA ŠKOLA METERIZE, ŠIBENIK

PUT KROZ METERIZE 48

KLASA: 112-03/21-01/85

URBROJ: 2182/01-4-1-01-21-01

Šibenik, 06. prosinca 2021.

Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10.-ispravak, 90/11.,5/12., 16/12., 86/12., 126/12., 94/13.,**152/14.,** 7/17., 68/18., 98/19. i 64/20.), članka 13. Pravilnika o radu Osnovne škole Meterize, Šibenik i članaka 6. i 7. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Meterize, Šibenik ravnateljica Osnovne škole Meterize, Šibenik raspisuje

**NATJEČAJ**

**za zasnivanje radnog odnosa**

**za radno mjesto**

1. **Spremačica (1 izvršitelj/ica) -**  na određeno,puno radno vrijeme od 40 sati tjedno u Osnovnoj školi Meterize, Šibenik (mjesto rada- matična škola), do povratka djelatnice s bolovanja.

**UVJETI:**

Uz **opći uvjet** za zasnivanje radnog odnosasukladno općim propisima o radu, osoba koja zasniva radni odnos u Školi mora ispunjavati i posebne uvjete.

**Posebni uvjeti** za zasnivanje radnog odnosa u školskoj ustanovi sukladno članku 10. stavku 3. Pravilnika o radu Osnovne škole Meterize, Šibenik (završena osnovna škola).

Sukladno članku 13. stavku 3. Zakona o ravnopravnosti spolova (NN br. 82/08., 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Radni odnos ne može se zasnovati s osobom za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

**U prijavi (zamolbi) na natječaj potrebno je navesti osobne podatke podnositelja prijave (ime i prezime, adresa stanovanja, broj telefona/mobilnog telefona te adresa e- pošte na koji će kandidatu biti dostavljena obavijest o datumu i vremenu procjene odnosno testiranja) naziv radnog mjesta za koje se prijavljuje.**

**Prijava (zamolba) na natječaj mora biti vlastoručno je potpisana.**

Uz pisanu prijavu na natječaj prilaže se u **preslici**:

* životopis,
* Diploma odnosno dokaz o stečenoj stručnoj spremi,
* dokaz o državljanstvu,
* uvjerenje nadležnog suda da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoji i obrazovanju u osnovnoj i srednjoj školi ne starije od dana raspisivanja natječaja,
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Isprave se prilažu u neovjerenom presliku a kandidat koji bude izabran obvezan je, prije sklapanja Ugovora o radu dostaviti izvornike ili ovjerene preslike traženih dokumenata od strane javnog bilježnika sukladno Zakonu o javnom bilježništvu (NN br. 78/93., 29/94., 162/98., 16/07., 75/09. i 120/16.).

Pisane prijave s potrebnom dokumentacijom o ispunjavanju propisanih uvjeta iz natječaja dostavljaju se poštom ili neposredno na adresu**Osnovna škola Meterize, Šibenik, Put kroz Meterize 48** s naznakom ***„za natječaj spremačica- ne otvaraj“.***

Nepravodobne i nepotpune prijave neće se razmatrati.

Kandidat koji je stekao **inozemnu obrazovnu kvalifikaciju u inozemstvu** dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN br. 57/96. i 21/00.) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN br. 158/ 03., 198/03.,138/06. i 45/11.) te u skladu sa Zakonom o reguliranim profesijama i priznavanju inozemnih stručnih kvalifikacija (NN br. 82/15.) za priznavanje inozemnih stručnih kvalifikacija radi pristupa reguliranoj profesiji.

Kandidat koji se poziva na pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i uz prijavu priložiti sve propisane dokaze prema posebnom zakonu o ostvarivanju prava prednosti na koje se poziva (prema članku 102. **Zakona hrvatskim braniteljima iz Domovinskog rata i članovima njihovih obitelji** (NN br. 121/17., 98/19. i 84/21.), prema članku 48. f. **Zakona o zaštiti civilnih i vojnih invalida rata** (NN br. 33/92., 57/92., 77/92., 27/93., 58/93., 2/94., 108/95.,108/96., 82/01., 103/03.,148/13. i 98/19.), prema članku 9. **Zakona o profesionalnoj rehabilitaciji i zapošljavanju osoba s invaliditetom** (NN br. 157/13. , 152/14., 39/18. i 32/20.) te **Zakona o civilnim stradalnicima iz Domovinskog rata** (NN br. 84/21.).

Ovi kandidati imaju prednost u odnosu na ostale kandidate samo pod jednakim uvjetima.

Kandidat koji ostvaruje pravo prednosti pri zapošljavanju prema članku 102. **Zakona o hrvatskim braniteljima iz Domovinskog rata i članovima njihovih obitelji**, dužan je uz prijavu na natječaj, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja- **poveznica:**

[**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidat koji ostvaruje pravo prednosti pri zapošljavanju prema članku 48. **Zakona o civilnim stradalnicima iz Domovinskog rata** (NN br. 84/21.)/ koji u trenutku podnošenja prijave ispunjava uvjete za ostvarivanje toga prava dužan je u prijavi pozvati se na ovo pravo tako da uz prijavu na javni natječaj, priloži sve dokaze o ispunjavanju traženih uvjeta iz natječaja te da priloži dokaze o ispunjavanju uvjeta za ostvarivanje prava prednosti pri zapošljavanju i popunjavanju radnog mjesta navedenih u članku 49. stavku 1. istog zakona koji su navedeni na internetskoj stranici Ministarstva hrvatskih branitelja- **poveznica:**

[**https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf**](https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Svi kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju prema odredbama Pravilnika o postupku zapošljavanja, te procjeni i vrednovanju kandidata za zapošljavanje Osnovne škole Meterize, Šibenik (ožujak 2021.), koji je objavljen na mrežnoj stranici Osnovne škole Meterize, Šibenik, <http://www.os-meterize-si.skole.hr/> u izborniku **„Natječaji“**.

Sve kandidate koji su pravodobno dostavili potpunu prijavu sa svim prilozima odnosno ispravama i

ispunjavaju uvjete natječaja Povjerenstvo poziva na procjenu odnosno testiranje.

Kandidati su obvezni pristupiti vrednovanju uz predočenje odgovarajuće identifikacijske isprave (osobna iskaznica, putovnica, vozačka dozvola).

Procjena odnosno testiranje kandidata može biti pismeno ili usmeno, a može biti i kombinacija

oba načina.

Testiranje provodi Povjerenstvo za procjenu i vrednovanje kandidata za zapošljavanje (dalje: Povjerenstvo).

Povjerenstvo imenuje ravnateljica.

Odluku o načinu procjene odnosno testiranja kandidata na prijedlog ravnateljice donosi Povjerenstvo u skladu s brojem prijavljenih kandidata, očekivanom trajanju radnog odnosa te drugim okolnostima.

**Ako kandidat ne pristupi vrednovanju, smatra se da je odustao od prijave na natječaj**.

Sadržaj i način testiranja bit će objavljeni na mrežnoj stranici Osnovne škole Meterize, Šibenik, <http://www.os-meterize-si.skole.hr/> u izborniku „**Natječaji“**, podizborniku **„Sadržaj i način testiranja kandidata“**.

Vrijeme i mjesto održavanja procjene/ testiranja objavit će se najmanje tri (3) dana prije dana određenog za testiranje na mrežnoj stranici Osnovne škole Meterize, Šibenik, <http://www.os-meterize-si.skole.hr/> u izborniku „**Natječaji“**, podizborniku „***Poziv kandidatima na testiranje“*** i biti će također dostavljeno na adresu e- pošte kandidata.

Natječaj je objavljen **dana 06. prosinca 2021**. godine na mrežnoj stranici Osnovne škole Meterize, Šibenik, <http://www.os-meterize-si.skole.hr/> u izborniku „**Natječaji“**, podizbornik **„Tekst natječaja“** na oglasnoj ploči Osnovne škole Meterize, Šibenik te mrežnoj stranici i oglasnoj ploči Hrvatskog zavoda za zapošljavanje, Šibenik.

Podnošenje prijava traje od **06. prosinca** do **13.prosinca 2021.** godine.

U skladu s Uredbom Europske unije 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive EZ 95/46EZ (Opća uredba o zaštiti podataka) i odredaba Zakona o provedbi Opće uredbe o zaštiti podataka (NN br. 42/18.) prijavom na natječaj kandidat daje privolu Osnovnoj školi Meterize, Šibenik da može prikupljati i obrađivati osobne podatke kandidata u svim dostavljenim prilozima odnosno ispravama natječajne dokumentacije za potrebe provedbe natječajnog postupka.

O rezultatima natječaja kandidati će biti obaviješteni putem mrežnih stranica Osnovne škole Meterize, Šibenik <http://www.os-meterize-si.skole.hr/> u izborniku **„Natječaji“**, podizborniku **„Rezultati natječaja“** u roku osam (8) dana od dana donošenja odluke o izboru kandidata.

Ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima, sve se kandidate izvješćuje istim tekstom obavijest o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnim propisima izvješćuje pisanom preporučenom poštanskom pošiljkom s povratnicom.

RAVNATELJICA:

Margit Vrbičić, prof.